

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** secretar@tirgumures.ro **www.tirgumures.ro**

**Nr. 3612 din 15.01.2021**

***Data publicării pe site: 15.01.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

**Proiect de hotărâre privindaprobarea Regulamentului de organizare și funcționare al comisiei locale de ordine publică**

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***17.01.2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiect de hotărâre* *privind aprobarea Regulamentului de organizare și funcționare al comisiei locale de ordine publică”.***

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***25.01.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş**

**Soós Erika**

 **ROMÂNIA PROIECT**

 **JUDEȚUL MUREȘ (nu produce efecte juridice)\***

 **MUNICIPIUL TÂRGU MUREȘ**

 **DIRECȚIA POLIȚIA LOCALĂ Inițiator**

 **PRIMAR**

 **SOÓS ZOLTȦN**

 **NR. 154 din 07.01.2021**

**REFERAT DE APROBARE**

**privind aprobarea Regulamentului de organizare și funcționare al comisiei locale de ordine publică**

 Având în vedere prevederile art. 28 din Legea nr. 155/2010 a poliției locale, republicată, cu modificările și completările ulterioare, respectiv :

 *(1) La nivelul fiecărei comune, al fiecărui oraș, municipiu și sector al municipiului București unde funcționează poliția locală se organizează și functionează comisia locală de ordine publică, prin hotarâre a consiliului local, respectiv a Consiliului General al Municipiului București, denumită îrn continuare comisia locală, care este un organism cu rol consultativ.*

*(2) Comisia locală este constituită, după caz, din: primar, respectiv primarul general în cazul municipiului Bucureşti, şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul unităţii administrativ-teritoriale şi 3 consilieri locali, respectiv consilieri generali în cazul municipiului Bucureşti, desemnaţi de autoritatea deliberativă.*

 *(3) Şedinţele comisiei locale sunt conduse de primar, respectiv de primarul general în cazul municipiului Bucureşti.*

***(4) Modul de funcţionare a comisiei locale se stabileşte prin regulamentul de organizare şi funcţionare a acesteia, adoptat de consiliul local, respectiv de Consiliul General al Municipiului Bucureşti.***

 Ținând cont de H.C. L. nr.222 din 03 decembrie privind constituirea Comisiei locale de ordine publică a municipiului Târgu Mureș;

 Luând în considerare interesul comunității locale şi pentru a veni în sprijinul cetăţenilor privind asigurarea și menținerea ordinii și liniștii publice pe raza administrativ-teritorială a municipiului Târgu Mureș, precum și pentru apărarea drepturilor și libertăților fundamentale ale persoanei, a proprietății private și publice, prevenirea și descoperirea contravențiilor și a infracțiunilor, considerăm necesară aprobarea regulamentului de organizare și funcționare al comisiei locale de ordine publică;

Ținând cont de prevederile art. 29 din Legea nr. 155/2010, respectiv:

 a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul unităţii/subdiviziunii administrativ-teritoriale;

 b) avizează proiectul regulamentului de organizare şi funcţionare a poliţiei locale;

 c) elaborează proiectul planului de ordine şi siguranţă publică al unităţii/subdiviziunii administrativ-teritoriale, pe care îl actualizează anual;

 d) analizează periodic activităţile de menţinere a ordinii şi siguranţei publice la nivelul unităţii/subdiviziunii administrativ-teritoriale şi face propuneri pentru soluţionarea deficienţelor constatate şi pentru prevenirea faptelor care afectează climatul social;

 e) evaluează cerinţele specifice şi face propuneri privind necesarul de personal al poliţiei locale;

 f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al unităţii/subdiviziunii administrativ-teritoriale. În baza concluziilor desprinse din analizele efectuate, propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social ;

Având în vedere cele expuse,propunem inițierea unui proiect de hotărâre privind aprobarea Regulamentului de organizare și funcționare al comisiei locale de ordine publică .

 **DIRECTOR EXECUTIV**

 **Matiș Raul Dacian**

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019.**

**ROMÂNIA PROIECT JUDEȚUL MUREȘ (nu produce efecte juridice)\***

**CONSILIUL LOCAL MUNICIPAL TÂRGU MUREȘ**

 **APROBAT**

 **PRIMAR**

 **SOÓS ZOLTȦN**

 **H O T Ă R Â R E**

**privind aprobarea Regulamentului de organizare și funcționare al comisiei locale de ordine publică**

Consiliul local al municipiului Târgu Mureș, întrunit în ședință ordinară de lucru ;

 Luând act de referatul de aprobare nr.\_\_\_\_\_\_\_/\_\_\_\_\_\_2021 inițiat de Primar prin Direcția Poliția Locală Târgu Mureș privind Regulamentul de organizare și funcționare al comisiei locale de ordine publică ;

Văzând raportul comisiilor de specialitate din cadrul Consiliului Local Municipal Târgu Mureș ;

 Având în vedere prevederile art. 28 și art. 29 din Legea nr. 155/2010 (Legea poliției locale), republicată, cu modificările și completările ulterioare;

 Ținând cont de H.C. L. nr.222 din 03 decembrie privind constituirea Comisiei locale de ordine publică;

 Luând în considerare prevederile art.15 din Hotărârea Guvernului nr.1332 din 23 decembrie 2010 privind aprobarea Regulamentului-cadru de organizare şi funcţionare a poliţiei locale;

 În temeiul art.129 alin (1) și alin.(2) lit.a), alin.(7), lit.g., art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ;

 **H o t ă r ă ș t e**:

**Art.1**-Se aprobă Regulamentul de organizare și funcționare al comisiei locale de ordine publică.

**Art.2.** Cu aducerea la îndeplinire a prevederilor prezentei hotărâri se încredințează primarul municipiului Târgu Mureș, secretarul general al municipiului Târgu Mureș, directorul executiv al Direcției Poliția Locală, precum și șeful Poliției municipiului Târgu Mureș .

**Art.3.** În conformitatecu prevederile art.252 alin.(1) lit.(c) și ale art.255 din O.U.G.nr.57/2019 privind Codul administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.4.** Prezenta hotărâre se comunică la :

 - Soόs Zoltán - Primarul municipiului Târgu Mureș- președinte;

 -Deaconescu Ciprian -șeful Poliției municipiului Târgu Mureș-membru;

 - Matiș Raul Dacian -Direcția poliția locală Târgu Mureș –membru;

 - Soόs Erika -Secretarul general al municipiului Târgu Mureș-membru;

 –Venczi Vidor János - consilier local-membru;

 -Pápai Lászlό Zsolt - consilier local-membru;

 - György Alexandru - consilier local-membru.

 **Art. 5 .**Anexa nr.1  face parte integrantă din prezenta hotărâre.

 **Vizat de legalitate**

 **Secretarul General al Municipiului Târgu Mureș**

 **Soόs Erika**

Anexa 1 la HCL nr.\_\_\_\_\_ / \_\_\_\_\_\_\_\_\_\_

**REGULAMENT DE ORGANIZARE SI FUNCTIONARE AL**

**COMISIEI LOCALE DE ORDINE PUBLICĂ**

**CAPITOLUL I**

**DISPOZITII GENERALE**

 **Art.1.** Prezentul regulament este elaborat în baza prevederilor art.28 și art.29 din Legea nr.155/2010 ( Legea poliției locale), cu modificările și completările ulterioare ;

 **Art.2**.Comisia locală de ordine publică este constituită din : primar, șeful structurii teritoriale a Poliției Române, șeful Poliției locale, secretarul unității administrativ-teritoriale și 3 consilieri locali.

 **Art.3.** Ședințele comisiei locale de ordine publică sunt conduse de primar.

 **Art.4**. Comisia locală de ordine publică se reunește trimestrial sau ori de câte ori este necesar, la convocarea Primarului Municipiului Târgu Mureș sau a unei treimi din numărul consilierilor locali .

**CAPITOLUL II**

**ATRIBUȚIILE COMISIEI LOCALE DE ORDINE PUBLICĂ**.

**Art.5.** Comisia locală de ordine publică are următoarele atribuții:

1. asigură cooperarea dintre instituțiile și serviciile publice cu atribuții în domeniul ordinii și al siguranței publice la nivelul unității administrative-teritoriale;
2. avizează proiectul regulamentului de organizare si funcționare al poliției locale;

 c) elaborează proiectul planului de ordine și siguranță publică al unității administrativ -teritoriale, pe care îl actualizează anual;

 d) analizează periodic activitățile de menținere a ordinii și siguranței publice la nivelul unității administrativ-teritoriale și face propuneri pentru soluționarea deficiențelor constatate și pentru prevenirea faptelor care afectează climatul social;

 e) evaluează cerințele specifice și face propuneri privind necesarul de personal al poliției locale;

 f) prezintă autorității deliberative rapoarte anuale asupra modului de îndeplinire a prevederilor planului de ordine și siguranță publică al unității administrative-teritoriale. În baza concluziilor desprinse din analizele efectuate, propune autorităților administrației publice locale inițierea unor proiecte de hotărâri prin care să prevină faptele care afectează climatul social .

**CAPITOLUL III**

**DISPOZITII FINALE**

**Art.6** Secretariatul comisiei locale este asigurat de persoane cu atribuții în acest sens din aparatul de specialitate al primarului municipiului Târgu Mureș, nominalizate prin Dispoziția Primarului .